Document ID: 32014D0216

DEĊIŻJONI TA' IMPLIMENTAZZJONI TAL-KUNSILL 2014/216/PESK
tal-14 ta' April 2014
li timplimenta d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukraina
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
Wara li kkunsidra d-Deċiżjoni tal-Kunsill 2014/119/PESK tal-5 ta' Marzu 2014 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukraina (1), u b'mod partikolari l-Artikolu 2(1) tagħha,
Billi:
(1)
Fil-5 ta' Marzu 2014, il-Kunsill adotta d-Deċiżjoni 2014/119/PESK.
(2)
Għandhom jiġu inklużi persuni addizzjonali fil-lista ta' persuni, entitajiet u korpi soġġetti għal miżuri restrittivi kif tinsab fl-Anness tad-Deċiżjoni 2014/119/PESK.
(3)
Barra minn hekk, l-informazzjoni ta' identifikazzjoni għal tliet persuni elenkati fl-Anness tad-Deċiżjoni 2014/119/PESK għandha tiġi emendata.
(4)
L-Anness tad-Deċiżjoni 2014/119/PESK għandu għalhekk jiġi emendat kif meħtieġ,
ADOTTA DIN ID-DEĊIŻJONI:
Artikolu 1
Il-persuni elenkati fl-Anness I ta' din id-Deċiżjoni jiżdiedu mal-lista li tinsab fl-Anness tad-Deċiżjoni 2011/119/PESK.
Artikolu 2
L-Anness tad-Deċiżjoni 2014/119/PESK huwa b'dan emendat kif stabbilit fl-Anness II ta' din id-Deċiżjoni.
Artikolu 3
Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
Magħmul fil-Lussemburgu, l-14 ta' April 2014.

Labels: 18
5